Vrou vermoor toe sy familie wil beskermArgieffoto Kol. Thembeka Mbhele, woordvoerder van die polisie, het gesê ŉ 43-jarige man, sy skoonma en ander familielede was by hul huis in Westville toe hulle omstreeks 21:25 gesien het hoe twee mans probeer om ŉ deur van die huis oop te dwing. “Die man en sy skoonma het opgespring en die deur toegedruk, terwyl hulle die ander familielede opdrag gegee het om weg te kruip,” het Mhele gesê. “Die verdagtes het losgebrand en die vrou doodgeskiet. Die man het ook skietwonde opgedoen.” Volgens Mbhele het die verdagtes ŉ selfoon geroof en te voet van die toneel gevlug. Die man is na ŉ hospitaal gehaas. Sake van moord, poging tot moord en huisroof word deur die Westville-polisie ondersoek. Niemand is nog in hegtenis geneem nie.